ระหว่างทางไปเขาค้อ ผมได้คำแนะนำจากเด็กปั๊มให้มาร้านหมูจุ่มร้านนี้ เพราะดันขับเลยร้านอื่นๆ ที่เค้ารู้จักไปแล้ว ก็ไม่รู้ว่าร้านนี้อร่อยจิงรึเปล่า แถมก็ไม่รู้ที่ไปอีก หิวก็หิว เลยต้องลองดูกันหน่อยว่าหมูจุ่มร้านนี้โอเคมั้ย

หมูจุ่มรสชาติธรรมดานะ เป็นเนื้อธรรมดาไม่ได้หมักไว้ให้นุ่มๆ ตามที่คาดไว้ แต่น้ำซุปหวานอร่อยกลมกล่อมดี โดยรวมแล้วสำหรับรสชาติหมูจุ่มร้านนี้ผมให้ 3 ดาวเพราะรสชาติเหมือนร้านหมูจุ่มในกรุงเทพฯ หาได้ทั่วไป

เห็นโต๊ะอื่นไม่ได้สั่งหมูจุ่มกันนะ สั่งเป็นอาหารไทยกิน ดูแล้วก็น่ากินดีนะ แต่ผมไม่ได้สั่งเพราะเห็นว่าชื่อร้านก็ชื่อหมูจุ่มแล้ว เราก็ต้องลองหมูจุ่มสิ 

ผมถ่ายเมนูแนะนำมาฝากด้วย เผื่อว่าใครแวะไปทานจะได้ลองสั่งกันดู

ปล. ร้านดูสะอาดดี แต่ว่าห้องน้ำที่นี่ไม่ค่อยดีเท่าไหร่
